Aafrikast on kõik 2018. aasta jalgpalli MM-finaalturniirile pääsejad selgunud, viimasena tagasid koha Maroko ja Tuneesia.
Tuneesia mängis väravateta viiki naaberriigi Liibüaga, kuid punktist piisas, et tagada Aafrika valikturniiril A-alagrupis esikoht, mis viib nad MM-ile. Tuneesia teenis kuue mänguga 14 punkti, Kongo demokraatlik vabariik jäi vaid punkti kaugusele.
Maroko alistas võõrsil 2:0 Elevandiluuranniku, võites 12 punktiga C-alagrupi. Seejuures ei lasknud Maroko endale kuue mänguga ühtegi väravat lüüa.
Juba varem olid Aafrikast koha MM-finaalturniiril taganud Nigeeria, Senegal ja Egiptus.
Toimetaja: Maarja Värv